Document ID: 31982R1727

KOMISIJAS REGULA (EEK) Nr. 1727/82
(1982. gada 30. jūnijs),
ar kuru groza Regulu (EEK) Nr. 3137/81, ar ko paredz sīki izstrādātus noteikumus olīveļļas ražošanas atbalsta sistēmas piemērošanai
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1966. gada 22. septembra Regulu Nr. 136/66/EEK par eļļas un tauku tirgus kopīgo organizāciju1, kurā jaunākie grozījumi izdarīti ar Regulu (EEK) Nr. 1413/82 2, un jo īpaši tās 5. panta 5. punktu,
tā kā Komisijas Regulas (EEK) Nr. 3137/81 3 1. pantā paredzēts, ka laukaugu deklarācija olīvu audzētājiem, kas nav ražotāju organizācijas dalībnieki, jāiesniedz vēlākais līdz 1982. gada 30. jūnijam; tā kā olīvu ražas novākšana Grieķijā ir aizkavējusies sliktu laika apstākļu dēļ; tā kā jāpiešķir papildu laika posms laukaugu deklarāciju iesniegšanai Grieķijā;
tā kā šajā regulā paredzētie pasākumi ir saskaņā ar Eļļas un tauku pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 3137/81 1. panta 1. punkta pirmo daļu aizstāj ar šādu:
"Regulas (EEK) Nr. 2990/81 3. pantā minētās laukaugu deklarācijas Francijā un Itālijā iesniedz vēlākais līdz 1982. gada 30. jūnijam un Grieķijā - līdz 1982. gada 31. jūlijam."
2. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1982. gada 30. jūnijā

Labels: 17
19
5
6